פיטר סאליבן (שחקן)

פיטר סאליבן (באנגלית: Peter Sullivan; נולד ב-26 ביולי 1964) הוא שחקן קולנוע וטלוויזיה אנגלי.

ביוגרפיה
סאליבן נולד בהודסדון שבהרטפורדשייר. ב-1982 הצטרף לתיאטרון הלאומי לנוער, שם שיחק בתפקיד אדמונד במחזה "המלך ליר". אחר כך הצטרף לתיאטרון לנוער של האולד ויק, ושיחק בתפקיד הראשי במחזה "מקבת'". בשנים 1983 ל-1986 למד ב-Central School of Speech and Drama, ובהמשך בניו יורק ב-HB Studio בהדרכת אוטה האגן.

ב-1988 הצטרף סאליבן ללהקת התיאטרון הקטלאנית La Fura dels Baus, ויצא איתם לסיבוב הופעות בינלאומי. ב-1990 הבמאי דבר וורנר הציעה לו להצטרף לתיאטרון המלכותי הלאומי בלונדון, לסיבוב הופעות עם המחזות "המלך ליר" ו"ריצ'רד השלישי" בבימויו של ריצ'רד אייר. הוא המשיך לשחק במחזה "Napoli Millionaria" עם להקת התיאטרון ליטלטון. עוד עבד סאליבן עם הסטודיו של התיאטרון הלאומי יחד עם סיימון אשר, ושם הקים את The Actors' Group. הוא עזב את התיאטרון הלאומי כדי לעבוד עם דייוויד פרימן, והופיע במחזה "הבאקכות" של אופרה פקטורי שהוצג באולם המלכה אליזבת. אחר כך עבר להופיע בטלוויזיה ושיחק בתפקיד ראשי בסיטקום "Over The Rainbow" של דיק קלמנט ואיאן לה פרנייס.

סאליבן היה מועמד לפרס השחקן החדש הטוב ביותר של איבנינג סטנדרד על הופעתו בתפקיד ריי במחזה "Drummers" של סיימון בנט בבימויו של מקס סטפורד-קלארק בווסט אנד הלונדוני. עוד גילם את דמותו של קצין האס אס אברהרד שנגארט, בסרט זוכה הפרסים "הפתרון הסופי", שנכתב בידי לורינג מנדל, ובוים על ידי פרנק פירסון. סאליבן שיחק בתפקיד ג'ק המרטש בהפקה המחודשת של ג'ונתן קנט למחזה "לולו" מאת פרנק ודקינד, שהוצג בתיאטרון אלמיידה, ואחר כך הועבר למרכז קנדי בוושינגטון די. סי.

סאליבן הירבה לעבוד עם המחזאי פיטר גיל, ושיחק במחזות "Way of the World" ו-"Certain Young Men" בתיאטרון אלמיידה, כמו גם במחזות אחדים בתיאטרון רויאל קורט. ברויאל קורט הופיע סאליבן במחזה "Stoning Mary" מאת דבי טאקר גרין בבימויה של מריאן אליוט. הוא שיחק בתפקיד פרדיננד במחזה "רוק 'נ רול" של טום סטופארד בבימויו של טרוור נאן, שהועבר לווסט אנד ואחר כך לברודוויי. עוד הופיע בתפקיד קאש במחזה "The Pain and The Itch" מאת המחזאי האמריקאי ברוס נוריס. במחזה "רוסמרהולם" מאת הנריק איבסן גילם את מורטנסגור, בעיבוד של מייק פולסון, שהועלה בתיאטרון אלמיידה. מחזות נוספים בהם הופיע הם: "The Gigli Concert" מאת טום מרפי, "The Power of Yes" מאת דייוויד הר, וב-"Rocket to the Moon".

בטלוויזיה שיחק סאליבן בתפקיד החשמן ספורצה בסדרה "הבורג'ס", וגילם את קומנדר לורנס סטרן בסדרה זוכת הפרסים "The Hour" של אבי מורגן ב-BBC. הוא שיחק בתפקידים ראשיים בסדרה "Critical" של Sky TV, ובסדרה "בתפקיד" של BBC1. סאליבן השתתף במיני-סדרה "אם אב ובן" בכיכובו של ריצ'רד גיר. הוא גילם את ראלף הנסון בעונה החמישית של סדרת הדרמה "פולדארק".

פילמוגרפיה
 שנה שם שם באנגלית תפקיד הערות 1993 Over the Rainbow ניל סדרת טלוויזיה 1994 בין השורות Between the Lines רפ"ק אטקינס בפרק "A Safe Pair of Hands" 1995 אפקט הפרפר The Butterfly Effect דאנקן מקהייל 1996 Lord of Misrule ד"ר גלנוויל סרט טלוויזיה 1995–1997 Backup מפקח בילוש אוברטון 1997 התן The Jackal ואסילוב 1998 Peak Practice ריצ'רד בימר בפרק "All Fall Down" 1998 Heat of the Sun תומאס דרנאן בפרק "Hide in Plain Sight" 1999 חדר מיון Casualty מפקח בילוש מרטין לורנסון בפרק "Trapped" 1999 אינדיאנה ג'ונס הצעיר The Adventures of Young Indiana Jones קולונל סרה בפרק "Tales of Innocence" 2000 Safe as Houses מרקוס סרט טלוויזיה 2000 Close & True פיטר הרט מיני-סדרה 2001 Cyclops פרד פאוול סרט טלוויזיה 2002 Out of the Game מייק סרט קצר 2003 שם המשחק State of Play עורך הדין של סטיבן מיני-סדרה 2004 Mile High דאגי סדרת טלוויזיה (פרק אחד) 2005 Ultimate Force וסילי בפרק "Weapon of Choice" 2005 The Last Detective ניק רוברטס בפרק "Friends Reunited" 2005 ניצבים Extras במאי קולנוע בפרק "Ross Kemp & Vinnie Jones" 2005 Puritan ריצ'רד 2005 A Very Social Secretary גולד סרט טלוויזיה 2005–2006 מחשבות רצחניות Wire in the Blood פול אידן סדרת טלוויזיה 2007 צוות IT The IT Crowd ג'ון בפרק "Smoke and Mirrors" 2008 The Passion עורך דין מיני-סדרה 2008 הנקוק וג'ואן Hancock & Joan אדואד ג'ופה סרט טלוויזיה 2009 Kröd Mändoon and the Flaming Sword of Fire איש מסתורי בפרק "Wench Trouble" 2009 תחבולות חדשות New Tricks קרטיס מקורמק בפרק "The War Against Drugs" 2008–2009 ספוקס Spooks ויקטור סרקיסיאן סדרת טלוויזיה (2 פרקים) 2012השעה The Hour קומנדר לורנס סטרן סדרת טלוויזיה 2011–2013 הבורג'ס The Borgias החשמן אסקניו ספורצה 2013 רחוב ריפר Ripper Street פרנקלין סטון בפרק "Threads of Silk and Gold" 2014 The Crimson Field מייג'ור ג'וסלין בלארד סדרת טלוויזיה (פרק אחד)2015 פני מלאך The Face of an Angel ג'יימס פרייס המוסקטרים The Musketeers ורגאס בפרק "Trial and Punishment"CR:IT:IC:AL Critical ד"ר קלייב ארצ'פילד סדרת טלוויזיה The Scandalous Lady W מר ג'יימס פראר סרט טלוויזיה בתפקיד Cuffs רב פקד רוברט ויקרס מיני-סדרה 2016גולם רצחני The Limehouse Golem המפקח רוברטס 2017 סטרייק C.B. Strike אנדרו פנקורט בפרק "תולעת משי" 2018 עדות אילמת Silent Witness פקד בילוש פיט הוליס בפרק "Moment of Surrender" מרצ'לה Marcella פיל דוקינס סדרת טלוויזיה; 4 פרקים 2019 Curfew סבסטיאן אנדרהיל סדרת טלוויזיה; 4 פרקים אם אב ובן MotherFatherSon טייט מיני-סדרה; 3 פרקים פולדארק Poldark ראלף הנסון סדרת טלוויזיה; 8 פרקים The Accident פרנק סטנפילד סדרת טלוויזיה; 3 פרקים 2023 The Sixth Commandment  דייוויד ג'רמי מיני-סדרהTBAIrisסדרה עתידית של Sky Max

קישורים חיצוניים


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1964